text: Quant tu le viaus faire hardi, ne le porte
   pas par les rues ne par la cité, ainçois le
   tien en leu secré, et vers le soir le porte
   po sor ta main; et einsis sera hardiz; et ne
   li done mie espurgement de oie, mais de
   grue vel stardo vel achirone. De ces III li
   done la diéte, la quele tu fais de coton et
   ne li done mie chascun jor vin aigre mais
   que por l’orgoil qui art le polmon et le
   foie. Se il a orgoil, tu li en donras el mois
   juque il soit humiliez; et c’est bone diéte
   de toutes natures de faucons que nos avons
   desus dit.
  